Downloaded from YTS.MX
U glavi gledatelja
Official YIFY movies site: YTS.MX
animacija je postala žanr.
No ona je i oblik umjetnosti.
Od svih oblika animacije,
najsvetija i najčarobnija je stop-animacija.
Njome se stvara veza između animatora i lutke.
Film obično nudi prikaz stvarnosti.
Animacija stvara stvarnost i simulira taj prikaz.
Dajete joj život.
SCENARIST, REDATELJ I PRODUCENT
To je najviši oblik umjetnosti.
Ovaj je film jedinstven
jer Guillermov stil iz igranih filmova prenosimo u ovaj film.
Snimanje je vrlo sofisticirano.
Kad to primijenite na stop-animaciju, koja se odrađuje ručno,
REDATELJ
dobijete vrlo moćnu kombinaciju.
Pinokio je film s velikim srcem.
Govori o identitetu i zadržavanju vlastitog identiteta
bez potrebe da se mijenjate kako bi vas prihvatili.
Film govori o tome kako je biti otac i kako je biti sin,
kako naučiti voljeti obitelj
onakvu kakva jest.
Guillermov Pinokio silno će vas iznenaditi.
Potajice je uspio ubaciti zaista važna pitanja…
GLAS SPAZZATURE
…u zabavan obiteljski film.
Uvijek istražuje što znači biti čovjek
i što znači uključiti se u društvo.
GLAS DUHA ŠUME I SMRTI
To ga zanima. Pinokio je o tome.
Prepričali smo priču koju mislite da znate, ali zapravo ne znate.
PINOKIO GUILLERMA DEL TORA: REZBARENA KINEMATOGRAFIJA
Pinokiju me privukao motiv neprilagođenog lika.
Poistovjećujem se s neprilagođenima, poput Frankensteinova čudovišta i Pinokija,
koji se sami moraju snaći u svijetu.
Shvaćaju da ono što im kažu nije dovoljno.
Pitaju se zašto je nešto ispravno, a nešto pogrešno
kad oni misle da bi trebalo biti obratno.
Mislim da Pinokio ima određenu ranjivost jer nije s ovoga svijeta.
Drugi ga ne smatraju pravim dječakom
jer se ne uklapa u njihovo poimanje pravog dječaka.
Ja sam pravi dječak!
Demon!
Vradžbina!
Ovo je Guillermovo viđenje Pinokija.
IZRADA LIKOVA
Zato ovo izgleda kao tipičan Guillermov film.
U film je unio stvorenja
za koja smo se nadali da će ih uključiti.
Ali priča ima i nježnu, emotivnu stranu.
Pinokio!
Ljubavi boli.
Trebalo nam je 15 g. da realiziramo Pinokija.
Morali smo okupiti najbolje stručnjake za stop-animaciju.
Pogledajte gumbe na minijaturi.
-Da. -Prekrasni su.
Zaista jesu.
Radili smo na tri lokacije, u Londonu, Portlandu i Guadalajari.
Još od 1980-ih pomažem meksičkoj animaciji.
Htjeli smo u film ubaciti vezu s Meksikom.
Htio sam da meksički animatori animiraju Pinokija i cvrčka.
Glavne likove.
Time smo pokazali veliko umijeće i tehničko znanje
koje ima meksički studio za animaciju.
Angažirali smo neke od najboljih animatora
uz pomoć tvrtke ShadowMachine.
Odlučili smo okupiti ekipu stop-animatora…
PRODUCENTI SHADOWMACHINEA
…koji će imati istu viziju kao i Guillermo.
Imali smo velik broj vrlo iskusnih suradnika.
Bilo je iznimno uzbudljivo.
DIZAJNER
Mogli smo dati sve od sebe.
Čekao sam scenarij
koji nudi nešto na čemu želim raditi.
Ovo je bio takav scenarij.
Pozornost mi je odmah privukla činjenica…
GLAS GROFA VOLPEA
…da nije izgledao poput drugih animiranih filmova.
Guillermov stil prožima gotovo svaki kadar filma.
Velika je razlika između stop-animacije kao oblika umjetnosti
i digitalne animacije.
Stop-animacija ne izgleda kao nekoć,
kad su rabili moare, kad bi krzna i tkanine treperili,
kad ste mogli vidjeti prašinu.
Ta su nesavršenstva bila prekrasna
jer su vam pokazivala kako su radili.
Htio sam da ovaj film izgleda
poput ručno rađenog animiranog filma,
da bude lijepa zanatska vježba rezbarenja, bojenja i oblikovanja,
ali da ima i profinjene pokrete
koje nam je omogućio napredak u izrađivanju tehnologije i lutaka.
Kao nadzornica izrade lutaka,
moram uvjeriti redatelja poput Guillerma
da mi povjeri izgled svoga filma.
Zatim imamo praktični problem:
kako od tih neživih predmeta
stvoriti posve animirane lutke.
Moramo unaprijed isplanirati kako će se pomicati
i što koji lik mora izvesti u sklopu svoje priče.
Na što ćemo ga morati postaviti?
Koliko teži?
O tome smo morali razmišljati.
ŠEF OBLIKOVANJA LUTAKA
To je bilo teško, osobito kod stvorenja,
koja su mnogo masivnija od ljudskih likova.
Imamo mnogo fantastičnih i prekrasnih elemenata.
Svaki je od njih teško izvesti.
Ali morate ih uklopiti da zajedno funkcioniraju.
Priprema lutke dugotrajan je postupak.
Katkad je potrebna cijela godina
da dobijete završenu lutku s kojom su svi zadovoljni
i koja može na scenu da je animirate.
Guillermo je htio da glava bude mehanička,
a ne samo zamjenska.
Obje su lutke u filmu.
„Zamjenska” znači da ima svaki oblik usta i svaki izraz.
Samo ih se zamijeni.
Svaki oblik usta ima drukčiju masku
koju stavljamo na lutkino lice.
Pinokio ima „zamjensku” glavu jer je drveni dječak.
Učinili smo da se ponaša kao da je od drveta.
Njegovo je lice uvijek iste veličine.
Nema napuhane obraze.
Drvene žilice na njegovu licu uopće se ne pomiču.
Lice mu se samo otvara.
SUPERVIZOR ZA ANIMACIJU
Kao da ste mu dlijetom otvorili usta.
Otvorite ih jednim udarcem. Straga ima prostora.
Bum! Otvoreno.
Mislim da smo se genijalno toga dosjetili.
Oduševio sam se!
Tehnički gledano, znali smo da će biti teško izraditi tu lutku.
Trebali smo nove tehnike
da biste vidjeli cijelo njegovo drveno tijelo…
KREATIVNI SUPERVIZORI
…s grubim drvenim zglobovima.
Htjeli smo da lutka bude praktična i izdržljiva,
budući da će dugometražni film biti zahtjevan za takvu lutku.
Pinokio je prva lutka
koja je posve ispisana 3D pisačem.
Volpe i Geppetto posve su mehaničke lutke.
Takve su lutke presvučene silikonskom kožom
koja prekriva gomilu preciznih mehanizama.
Animator može, sličicu po sličicu,
izvana pomicati svaki istaknuti dio lica.
Dugo smo radili s animatorima
da dokučimo kako razviti tehnike potrebne za svaki lik.
Geppetto je toliko dobar
zato što ima velike brkove, bujnu bradu i guste obrve.
To su sjajni elementi za mehaničku animaciju lica.
Kad su animatori počeli raditi s prvom lutkom Carla,
bilo je to pravo mučenje.
Što je lice glađe,
to je teže postići promjene izraza lica.
Animatori su se počeli oslanjati na donje kapke,
na obrve, na govor tijela.
Kad govorimo o Carlu,
s njime smo htjeli izvesti
nepotrebne geste u animaciji.
On je bio predstavnik te težnje.
Nitko ne radi više nepotrebnih gesta od djeteta.
Guillermo je od početka htio dočarati
realizam i opipljivost stop-animacije.
Htio je animirati pogreške.
Htio je naglasiti realizam izvedbe,
poput sitnih pogrešaka koje ljudi uvijek rade.
GLAVNI ANIMATOR
Recimo, kad uzimaju tanjur u ruku, možda ga ne uhvate iz prve,
pa pokušaju opet.
Kad snimate igrani film, molite se za pogrešku
ili da glumac tekst pročita drukčije od očekivanoga.
U stop-animaciji vrlo je teško dočarati stvarnost
jer je sami stvarate, pa morate simulirati te nezgode.
Podigni nogu.
Budući da je on redatelj igranih filmova…
MONTAŽERKA
…zna koliko vremena gledateljima treba
da vide lica i zbivanja na ekranu.
Guillermo se u ovom filmu potrudio sve usporiti.
Moramo vidjeti Pionokija kako razmišlja.
Ako neki lik razmišlja,
želim da očima to prenese gledateljima.
Želim vidjeti nježnu promjenu.
Ako animirate ono obično,
ostvarit ćete nešto izvanredno.
Film sam režirao s Markom Gustafsonom,
legendarnim redateljem i animatorom.
Bilo je divno raditi s Guillermom.
Umjetnik je koji je na svom kreativnom vrhuncu.
Zbog toga morate izvući više od sebe.
Guillermo je bio fantastičan. Posve je vjerovao animatorima,
kao što vjeruje i glumcima.
Igrani film stvarate dok kamera snima.
Glumac gospodari kadrom.
U ovom slučaju morate se povezati s animatorima
kako biste im pomogli da razmišljaju kroz lutku
i da izbjegnu određene kretnje i pantomimu
te pruže pravu glumu.
Animatori su naši glumci.
Animacija je vrlo složen postupak.
Htjeli smo da animatori izvedbama daju svoj pečat.
Jedno od temeljnih načela
koje smo Guillermo i ja odredili na samom početku
bilo je da animatori budu što više zaduženi za izvedbu.
U sklopu toga snimali su tzv. LAV-ove, igrane filmiće.
Nemoj lagati ili će ti nos rasti i rasti.
Kao animator, prije nego što nešto snimite,
istražite kako će kadar točno izgledati,
kakve će biti kretnje i pri kojoj brzini.
Dobar način da to otkrijete jest da to sami snimite.
Animator bi se pojavio
s kratkim filmićem sebe kako izvodi scenu.
Guillerma je to oduševilo.
Kad god bi vidio te filmiće, nasmiješio bi se od uha do uha.
„Baš tako! Bravo!”
Spazzatura.
Gris Grimley dizajnirao je prekrasnog Pinokija.
Najbolji je Pinokio kojeg sam ikad vidio. Jednostavan je i prekrasan.
Kad sam počeo crtati Pinokija,
htio sam da bude krakat i nespretan,
poput lutke bez konaca.
DIZAJN LIKOVA
Pinokio je glavni lik, pa smo najprije htjeli njega dizajnirati.
DIZAJNER
Guillermo je htio da sliči Frankensteinu,
da mu samo jedna polovica bude završena.
Izradili smo ga asimetričnim
jer ga je Geppetto rezbario pijan.
Počeo je s uhom i ovim dijelom kose.
Bio je vrlo oprezan s time, a onda je odustao.
I na brzinu ga je zgotovio.
Od svih likova, Geppetta smo najviše dizajnirali.
Dali smo mu slojeve odjeće.
Sve što je nosio moralo je biti pohabano.
Nije čovjek koji si može priuštiti više pari hlača.
Sine moj.
Morali smo od njega učiniti neugodnu osobu.
Pije. Ljuti se.
Ne razumije Pinokija.
Treba mu vremena da shvati…
GLAS GEPPETTA
…da je njegova ljubav prema dječaku mnogo važnija
od onoga što je društveno prihvatljivo.
I da je mrtav, mogao bih ga angažirati.
Kako se usuđujete, gospodine? Pokažite malo poštovanja!
Glavni zlikovac u pričama o Pinokiju
izvjesni je Mangiafuoco.
On je vrlo krupan.
Imao sam loš predosjećaj. Nije mi se sviđao. Bio je čisti klišej.
Guillermo je nazvao sve koji su tada radili
i rekao: „Glavni je negativac očajan. Želim ga promijeniti.”
Rekao sam da želim ovog tipa.
Pitao sam može li on biti antagonist.
Rekli smo: „Dobro, ali već smo izradili zlikovca.
Što sada?”
Što si mu rekao?
Jedanput kad to vidite, ne možete prijeći preko toga.
Imali smo sjajnu ekipu i pronašli rješenje.
Mnogo smo vremena utrošili na dizajn Mangiafuoca i njegove brade.
Završili smo ga. Na kraju je završio kao statist u cirkusu.
Odlazite! Ovo nije predstava!
Ali jest!
Volpe je jedan od ekstravagantnijih likova.
Zabavan je jer je zapravo vrag.
Voli pogodbe.
Uvijek gleda svoju korist.
Još samo jedna sitnica.
Kad smo razmišljali o cvrčku,
htio sam cvrčka koji je obišao svijet,
koji je živio s kiparom i odvjetnikom.
Tada mi je sinulo ime
Sebastian C. Cvrčak.
Zvučalo je silno profinjeno.
Za cvrčka je zaslužan Guillermo.
Stvorio je arogantnog lika
koji postane simpatičan i kojeg želite pratiti.
Animacija cvrčka izgleda vrlo jednostavno,
ali morate biti vrlo oprezni s time.
Često gestikulira kako bi nešto objasnio.
Vrlo je pravičan.
Rukama traži objašnjenje,
njima optužuje nekoga,
signalizira.
Za izražavanje rabi cijelo tijelo.
Nisam guvernanta, gospođo.
A onda imamo i dizajn stvorenja,
što je posve druga priča.
To je Guillermov zaštitni znak.
Kitopsina, Smrt, Duh,
cvrčak, zečevi
imaju istu nezemaljsku plavo-ljubičastu nijansu kože.
Svi su povezani.
Zečevi prenose mrtve na drugu stranu.
Oni su produžena ruka Smrti, a ona je sestra života,
koji predstavlja Duh.
Koncepti nisu bili stilizirani.
Likovi nisu imali dotjerani izgled.
Imali su prljavštine pod noktima.
Imali su mrlje.
Htjeli smo dočarati da je svaki lik imao život prije ovog filma.
Izradili bismo lik.
Skrojili bismo prekrasan kostim za Geppetta
ili nekog od drugih likova.
A onda bi nam javili
da je Guillermo to vidio.
I da mora biti prljav.
Izradite prekrasnu lutku,
ali izgleda kao da ste je kupili u trgovini.
Ne izgleda poput lika iz priče.
Ne morate vjerovati da su to pravi ljudi, ali morate vjerovati u njih kao likove.
Htjeli smo da forma i lik budu jedno.
Htjeli smo ih stopiti.
Zato Volpe ima kosu u obliku demonskih rogova ili krila.
Pinokio je nevin i jednostavan.
Geppetto dočarava staloženost i gracioznost starog kontinenta.
Htjeli smo da dizajn prenosi priču.
Cvrčanja moje mladosti. Napisao: Sebastian C. Cvrčak.
Glede veličine lutaka,
rabili smo lutke različite veličine, već prema potrebi.
Ovo je za scenu u kojoj Pinokio razgovara s cvrčkom,
koji je ovoliki.
Sebastian C. Cvrčak.
Kako bi bio odgovarajuće veličine u samo nekoliko kadrova,
trebali smo cvrčka i Pinokijevo rame.
Cvrčak mu je šaputao u uho.
Zato smo imali velikog Pinokija.
U nekim smo kadrovima imali ovog sićušnog Pinokija.
Imamo i ovo.
Malene cvrčke.
Za druge kadrove.
Osobito kad ga zgnječe.
Kako boli.
Postoje ograničenja po pitanju veličine
kako biste zadržali kontrolu tijekom animacije.
Zato smo napravili što je moguće manjeg Pinokija,
ali dovoljno velikog da možemo njime upravljati.
Ostale smo napravili u odgovarajućem omjeru prema njemu.
Isto vrijedi i za kulise.
Sve smo morali izraditi.
To je prednost i mana stop-animacije.
Stvari mogu izgledati točno onako kako želite.
To je uzbudljivo
jer stvarate svijet
posve drukčiji od ostalih ili sličan nekom drugom.
To je zaista moćno.
Tako možete najbolje prenijeti priču.
Gledali smo mnoge Guillermove filmove i preuzeli ključne elemente.
Boje, teksture,
oblike prozora i općenitu atmosferu.
U roku od tri sekunde znate da gledate Guillermov film.
Upravo smo to htjeli postići.
Kulise dočaravaju
ljepotu malenih talijanskih gradova.
Znam takva mjesta.
Mnogo smo istraživali.
Pregledali smo fotografije, plakate, kopirali smo način tiskanja.
Htio sam da se svijet doima stvarnim.
Sve zgrade u gradu
imaju ostatke prijašnjih kuća,
srednjovjekovne ostatke,
a njih prekrivaju ukrasi iz 18. stoljeća,
pa murali koji su bili freske u 15. i 16. stoljeću.
Grad je slojevit.
Kad scenarij prenesete u grafički oblik,
možete odlučiti koliko će vaša vizija biti velika.
Tada odlučujete gdje staviti kameru…
SCENOGRAF
…i koliko će se kretati.
Suočili smo se s jedinstvenim izazovom
jer se animator morao približiti da dosegne lutku i animira je.
Kulise smo morali dizajnirati tako
da ih možemo rastaviti na brojne načine.
Svi smo zajedno radili na tome.
Sjeli smo i razgovarali o tome kako će sve izgledati.
Film će imati svoj izgled, a animacija se u to mora uklopiti.
Na početku smo točno morali odrediti kakav će biti naš stil.
Utemeljili smo ga na nečemu vrlo jednostavnom.
U filmu imamo češer.
To je dražestan predmet.
Mjesecima smo ga promatrali.
A zatim smo druge stvari promatrali
kroz prizmu češera. Sviđao nam se njegov izgled.
OPREMAČICE SCENE
Ako znate kako funkcioniraju linije na češeru, možete naučiti jezik linija
i shvatiti razinu detalja i stvarnosti
koje želimo uklopiti u film.
Steknete dojam o tome kako taj svijet izgleda.
Lutka Smrti dala nam je mogućnost da istražimo neke elemente.
Da. Izvorno je Smrt imala zmijski rep.
Mislim da ste ti i Toby
vidjeli da ljuske podsjećaju na teksturu češera, što je bilo sjajno.
Tako smo Smrt povezali sa češerom jer ona predstavlja sva živa bića.
Spazzatura je nosio hlače.
A pojas na hlačama…
-Morao je biti ručno izrađen. -Da, tako je.
Ali nismo htjeli da bude očito.
Htjeli smo da izgleda prirodno.
To je bio odraz svega ostaloga,
tog dojma da ništa nije savršeno.
Imao je određeni karakter.
Dobili smo uzorak od Mackinnona i Saundersa.
Predstavili su nam niz uzoraka s prugama koji im se sviđaju. Svi smo odabrali isti.
Nasmijali smo se. Svi smo se složili.
Znači da ćemo uzeti taj.
Zatim smo morali dokučiti zašto baš taj.
Ako otkrijemo zašto,
ta nam pravila možda otkriju i druge stvari.
Postoje pravila.
Morali smo pronaći pravi jezik,
ravnotežu između realizma i animiranog filma.
Mislim da smo uspjeli u tome.
Kad imate čaroban lik poput Pinokija,
svijet oko njega mora biti realističan.
Ako je sve čarobno, ništa nije čarobno.
Svijet je morao biti realan. Proporcije su morale biti ispravne,
kao i zakoni fizike.
Time smo dobili emotivni ulog priče o Pinokiju.
Guillermo ima nos za to.
Odmah primijeti kad se nešto ne uklapa u svijet.
Ovo je posve isto
kao i dizajniranje i uređivanje scene u prirodnoj veličini za igrani film.
U tome je ljepota stop-animacije.
Opremanje, dizajniranje, ukrašavanje scene,
kao i snimanje, posve su isti kao i u igranom filmu.
Guillermo želi da sve izgleda i doima se stvarnim.
Zato nadahnuće crpimo iz fotografija iz tog doba.
Pogledajte ovaj interijer.
Tada su glavni izvor energije bili ugljen i drvo.
Zato smo zidove umrljali čađom.
Mjerilo izgleda ne smije biti dizajn,
nego stvarnost.
Kad je prvi put došao, pregledavao je crkvu,
koju smo jedva završili prije nego što je došao.
Rekao je: „Da! Trebamo je posve postarati!”
Počeli smo od toga da su za gradnju crkava bila potrebna desetljeća, čak i stoljeća.
Zato bi predmeti od drveta bili svjetliji od fresaka na zidovima,
vitraži bi potjecali iz drugog desetljeća ili čak stoljeća.
Izrada raspela dugo je trajala.
Htjeli smo da izgleda poput ručnog rada,
kao i ostali predmeti u Geppettovoj kući.
Htjeli smo da gledatelji osjete brušenje i oblikovanje drveta,
čime sam povukao paralelu s Pinokijom, koji je također od drveta.
Pinokio nikako ne može shvatiti
zašto ga mještani mrze.
Pinokio je od drveta, a mještani vole Isusa,
iako je i on od drveta.
To smo mogli dočarati samo u crkvi.
SNIMATELJ
Mene je zabrinjavalo samo jedno: hoću li imati dovoljno kontrole kretanja
da s kamerom izvedem sve ono što će Guillermo očekivati.
U njegovim novijim filmovima kamera se ne prestaje kretati.
Htjeli smo da se likovi kreću oko kamere,
ali i da se kamera kreće, kao u igranom filmu.
U nekim se scenama kamera mnogo kretala.
Jedan smo kadar snimali tri mjeseca.
U jednom kadru Spazzatura se vraća u cirkus
i spušta se po žici, a kamera ga prati
kako prolazi kroz cirkus
da bi završio kod Volpeovih kola.
Takav vam kadar mnogo toga govori.
Možete vidjeti kako se Spazzatura kreće.
To vam govori nešto o njegovom liku.
Upoznajete i okruženje iz kojeg potječe.
Upoznajete cirkus.
Upoznajemo neke od drugih likova
koji stoje u pozadini dok on prolazi.
Mnogi Guillermovi filmovi predstavljaju hiperrealnost.
Svjetlošću naglašavamo osjećaje koji prožimaju neku scenu.
Oblaci nam uvelike pomažu pri prenošenju priče.
Kao kad Geppetto siječe stablo.
Vrijeme dočarava Geppettovu muku.
Povećava dramatski učinak.
U ovom smo filmu prvi put radili scenu
poput one u kojoj Volpe želi spaliti Pinokija na lomači.
Imali smo baklju s LED svjetlima.
Kad je Volpe mahao bakljom,
posebno smo snimali tu svjetlost da dobijemo višestruku ekspoziciju.
Baklju, Spazzatura.
Inače to morate lažirati pokretnim svjetlima izvan kadra.
Sad smo imali priliku
kontrolirati to u postprodukciji.
Odvojili smo svjetlost Mjeseca
i naglasili svjetlost baklje i vatre.
Zasjat ćeš. Gori jarko!
Poput zvijezde!
Joj! Upomoć!
Nevjerojatno je kako dizajn likova, a i sami glumci,
utječu jedni na druge,
a onda i animator stavlja svoj pečat na izvedbu.
Kad animator dobije lutku,
ima glasovne snimke.
Kod Pinokija mi se sviđa
što utjelovljuje svakog četverogodišnjaka ili šestogodišnjaka
koji je pun energije i posve izvan kontrole.
Kad je tužan, znate da je tužan.
U jednom je trenutku na rubu suza,
a dvije sekunde poslije pršti od sreće.
Radeći s Gregoryjem,
otkrili smo da snimanja mogu biti vrlo kratka, ali izvedba će biti iskrena.
U početku sam bio užasno napet.
Nikad prije…
GLAS PINOKIJA I CARLA
…nisam imao veliku i važnu ulogu u filmu.
Kao da smo snimali dokumentarac.
Kad bi počeo glumiti,
učinili bismo nešto
što mu je pomoglo da prestane glumiti.
Rekao sam mu da me nazove benom.
Rekao je da ako na kraju rečenice kažem „bena”,
iako to neće završiti u filmu,
to će mi pomoći da naglasim tekst, osobito duhovitije rečenice.
Kad bi god počeo glumatati,
rekao bi: „Začepi, beno!”
Onda bi se nasmijao i nastavio.
Od krvi sam, kosti i mesa.
Ja sam pravi dječak.
Sjajno dočarava prirodno ponašanje,
ali kad šapuće, vrlo je intiman,
kao i kad razgovara s cvrčkom
ili Žiškom.
Onda pokazuje prave osjećaje.
I očeve katkad hvata očaj, kao i sve.
Kažu neke stvari za koje su uvjereni da ih u tom trenu misle.
Ali zapravo te vole.
Ovo mi je treći projekt s Davidom Bradleyjem.
Silno mu se divim.
Mislim da je glumac lako prepoznatljiva glasa.
Tako se ne obraća načelniku.
Kad sam dobio scenarij, tražio sam vokalnu kvalitetu
koja bi bila uvjerljiva i iskrena,
ali koja bi mogla prenijeti priču
na živopisan način koji plijeni pozornost
i koja će mi pomoći da utjelovim taj lik.
Vrlo brzo mijenja registre. „Zašto to govoriš?”
Zaista je…
Gotovo kao da je riječ o glazbi.
Sin zna kad je njegov otac živ.
Potražit će nas. Vidjet ćeš.
Nemaš razloga za brigu.
Lako je tebi reći.
Kad smo počeli snimati, Cvrčak me nije uvjerio.
Kao lik.
Kad mu je Ewan posudio glas, posve mi je promijenio mišljenje.
Što… Preživjeli smo!
Ne mogu vjerovati!
Veliki sam obožavatelj Ewana McGregora.
S njime se možete poistovjetiti. Vrlo je topla osoba.
Rekao sam da njegova glasa nikad neće biti previše.
Trudio sam se koliko je išlo. Više od toga nije išlo.
Pinokio me to naučio.
Mislio sam da bi on trebao biti glavni lik,
da bi trebao biti pripovjedač.
Izmijenili smo scene i stavili naglasak na cvrčka,
makar samo promatrao zbivanja.
Snimanja s Ewanom bila su najbolja koja sam ikad doživio.
Ja sam grof Volpe, a ti si odabran!
Dođi sudjelovati u zabavnom, maštovitom i bezbrižnom cirkusu
kao zvijezda moje lutkarske predstave!
Znali smo da Volpe mora biti gizdav, kozmopolitski, privlačan
i zvučati kao svjetski čovjek.
Htjeli smo da ima naglasak,
ali i glas koji savršeno može izgovarati
na francuskome, talijanskome i njemačkome.
Od lutaka nema boljega. Vrh vrhova!
Digni ruku.
Svi duboko poštuju lutke.
Jedini glas koji je dolazio u obzir bio je onaj Christopha Waltza.
On je čovjek koji usred rečenice
može promijeniti ritam i boju zvuka.
To je dramatska funkcija, da tako kažem.
Uvijek tražim funkciju u priči.
Zna kako unijeti varijacije
i u pravom trenutku zabljesnuti.
Što je? Što ti radiš ovdje?
Glas Spazzature, što će mnoge iznenaditi,
bio je prava sreća i slučajnost koju nisam mogao predvidjeti.
Snimali smo Ulicu noćnih mora.
Cate Blanchett i ja tako smo se dobro zabavljali
da mi je rekla da je moram ubaciti u Pinokija.
Rekao sam da imam još samo ulogu majmuna.
Rekla sam da prihvaćam sve.
Glumila bih i olovku u njegovom filmu.
Pokazao sam joj dizajn Spazzature,
a ona je rekla da je to njezina duhovna životinja.
Kad Spazzaturu obori iz zraka,
želiš li da malo…
U daljini.
Mislim da je Guillermov smijeh
u Spazzaturi.
Svi likovi u Guillermovim filmovima
zapravo su odraz Guillerma.
Guillermove kvalitete možemo pronaći u svim likovima, pa tako i u Spazzaturi.
Ćao, tata Dragi tata
Kad inače gledate animirani film koji ima glazbene dionice,
otprilike znate kad će ići pjesme.
Kao da je dijalog uvertira glazbi.
Brinu svi Zar to je kraj ?
Ali pjesme u Guillermovu Pinokiju javljaju se posve neočekivano.
Uz te mi se lutke činilo…
IZVRŠNI GLAZBENI PRODUCENT
…da radim na igranom filmu, a ne animiranom
zato što su toliko pune života.
Izgledaju poput pravih ljudi.
Htio sam da se čini da glazbu izvode stvarni ljudi.
GLAZBENI SUPERVIZOR
Ovaj film nije mjuzikl.
Ovo je film s glazbenim trenucima.
Nema tradicionalne ni popularne pjesme.
One su tipičan odraz
Alexandrea, Guillerma i Marka.
Spoj tih genijalaca iznjedrio je nešto posebno.
Alexandre i ja smo razgovarali i predložio sam mu da bi bilo zanimljivo
kad bi likovi na početku filma pjevali,
a u drugom bismo dijelu imali fašističke pjesme i koračnice.
Snimanje je bilo dugotrajno
zato što za animaciju treba vremena,
ali i zato što je Guillermo htio da napišem pjesme za likove.
Pjesma ima sposobnost
da vam u nekoliko sekunda objasni život jednog lika.
Pjesme daju glazbeni karakter liku,
ali govore vam tko je on, gdje se nalazi,
odakle je došao i kamo ide.
Divim se Alexandreu Desplatu.
Savršeni je filmski skladatelj.
Radi isto ono što ja radim s ulogama.
Analizira priču.
Za film sam odlučio rabiti isključivo drvene instrumente.
Imamo gitare, mandolinu,
klavir, harfu i sve drvene puhaće instrumente:
fagote, klarinete, oboe, flaute.
Tim drvenim instrumentima stvorili smo neobično okruženje koje pripada Pinokiju.
Ne!
Ovaj film možete gledati s Panovim labirintom i Vražjom kralježnicom.
Sadržava motiv čiste duše koja se nađe na kušnji,
ali iz kušnje izlazi snažnija.
Meni se čini da si dobio breme.
Ovo je film o smrti.
Film ne može biti o životu ako ujedno nije i o smrti.
Dobro.
Kad smo se uhvatili Pinokija,
znao sam da želim snimiti svoju verziju.
Nisam htio da to bude samo adaptacija.
Htio sam govoriti o onome što me duboko ganulo.
Većina mojih filmova govori o meni i mome ocu.
Ovaj film nije iznimka.
Gledate kako taj dječak odrasta, iako se fizički ne mijenja.
Pritom shvaća da može učiniti mnogo više od ikoga koga poznaje.
Iskoristi svoje vrijeme.
Inače je tema Pinokija ono što je Pinokio naučio u svijetu,
zatim postaje dobar dječak, a time i pravi dječak.
Naš Pinokio nije takav.
Mijenja sve oko sebe zato što je toliko čist.
Mijenja Geppetta.
Mijenja cvrčka.
Mijenja Spazzaturu. Mijenja sve.
Pritom uči tko je, kao ljudsko biće.
Film je nadmašio sve moje želje.
Bio bih sretan da sam ga gledao kao dječak.
Rado bih ga gledao i kao odrastao.
Rado bih o njemu razgovarao sa svojom obitelji.
Mogućnost da ga gledam kad poželim,
nakon što sam ga prvi put doživio,
stvara intimnu vezu
između gledatelja i filma.
Svakim mi je gledanjem sve bolji.
Nadam se da će i publika tako misliti.
Prijevod titlova: Davor Fröbe